GSC ดีด 5% คาดนลท.เก็งงบปีนี้ฟื้น หลังแตกไลน์ธุรกิจ สร้างรายได้เพิ่ม
GSC ดีด 5% คาดนลท.เก็งงบปีนี้ฟื้น หลังขยายไลน์ธุรกิจต่อยอด Call Center เพิ่มรายได้และมีแผนกระจายความเสี่ยงธุรกิจรองรับ
GSC ดีด 5% คาดนลท.เก็งงบปีนี้ฟื้น หลังขยายไลน์ธุรกิจต่อยอด Call Center เพิ่มรายได้และมีแผนกระจายความเสี่ยงธุรกิจรองรับ
25 เม.ย. 2565

ผู้สื่อข่าวรายงานว่าวันนี้ (25 เม.ย. 2565) ราคาหุ้น บริษัท โกลบอล เซอร์วิส เซ็นเตอร์ จำกัด (มหาชน) หรือ GSC ณ เวลา 15:08 น. อยู่ที่ระดับ 3.08 บาท เพิ่มขึ้น 0.16 บาท หรือ 5.48% โดยทำจุดสูงสุดที่ 3.20 บาท และทำจุดต่ำสุดที่ 2.84 บาท ด้วยมูลค่าการซื้อขาย 56.83 ล้านบาท

โดยราคาหุ้น GSC ที่ปรับขึ้นบนกระดานน่าจะมาจากการคาดการณ์ผลประกอบการปี 2565 จะฟื้น หลังกลุ่มผู้ถือหุ้นใหม่เข้ามาปรับปรุงธุรกิจ รวมทั้งแก้ไขปัญหาเดิมที่เคยมีอยู่เสร็จสิ้นไป อย่างไรก็ดีบริษัทฯ ยังคงเดินหน้าหางานใหม่อย่างต่อเนื่อง พร้อมขยายไลน์ธุรกิจต่อยอด Call Center เพิ่มรายได้ และมีแผนรองรับกระจายความเสี่ยงธุรกิจ
สำหรับผลประกอบการที่ผ่านมาในปี 2564 บริษัทฯ มีผลขาดทุนสุทธิ อยู่ที่ 15.64 ล้านบาท ส่วนในปี 2563 ขาดทุนสุทธิ อยู่ที่ 8.07 ล้านบาท